Више пута је биран за народног посланика Скупштине Србије и Савезне скупштине. Био је члан Савета федерације и Савета народне одбране СФРЈ. За члана Централног комитета Савеза комуниста Југославије биран је од Петог до Осмог конгреса СКЈ. На Четвртом пленуму ЦК СКЈ, јула 1966. године изабран је за члана Извршног комитета СКЈ, а октобра исте године и за члана Председништва ЦК СКЈ. На Деветом конгресу СКЈ, поново је изабран за члана Председништва ЦК СКЈ. Имао је чин генерал-мајора ЈНА у резерви.